title: Decizia (PESC) 2017/2214 a Consiliului din 30 noiembrie 2017 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina

text:
               1.12.2017

               RO

               Jurnalul Oficial al Uniunii Europene

               L 316/20

         DECIZIA (PESC) 2017/2214 A CONSILIULUI
   din 30 noiembrie 2017
   de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2014, Consiliul a adoptat Decizia 2014/512/PESC (1).

               (2)

               Consiliul consideră că măsurile restrictive prevăzute în Decizia 2014/512/PESC nu ar trebui să afecteze industria spațială europeană.

               (3)

               La 1 octombrie 2015, Consiliul a adoptat Decizia (PESC) 2015/1764 (2). Respectiva decizie a introdus derogări de la anumite operațiuni referitoare la articole pirotehnice specifice care figurează pe Lista comună a Uniunii Europene cuprinzând produsele militare (3), necesare pentru lansatoarele operate de furnizori de servicii de lansare din statele membre sau stabiliți în statele membre, necesare pentru lansarea programelor spațiale ale Uniunii, ale statelor sale membre sau ale Agenției Spațiale Europene, sau necesare pentru alimentarea sateliților de către constructorii de sateliți stabiliți într-un stat membru.

               (4)

               Consiliul consideră că anumite operațiuni referitoare la hidrazină care figurează pe Lista comună a Uniunii Europene cuprinzând produsele militare, necesare pentru ExoMars Carrier Module, precum și pentru ExoMars Descent Module în cadrul misiunii ExoMars 2020 ar trebui să fie permise.

               (5)

               Prin urmare, Decizia 2014/512/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 2 din Decizia 2014/512/PESC se modifică după cum urmează:

               1.

               Se introduce următorul alineat:
               „(5a)   Interdicțiile prevăzute la alineatele (1) și (3) nu se aplică vânzării, livrării, transferului sau exportului și importului, achiziționării sau transportului de hidrazină (CAS 302-01-2) cu concentrația de 70 la sută sau mai mult pentru verificările și zborul ExoMars Descent Module și pentru zborul ExoMars Carrier Module în cadrul misiunii ExoMars 2020, în următoarele condiții:

                           (a)

                           cantitatea de hidrazină destinată verificărilor și zborului ExoMars Descent Module în cadrul misiunii ExoMars 2020, calculată în conformitate cu nevoile fiecărei etape a acestei misiuni, nu depășește un total de 5 000 kg pentru întreaga durată a misiunii;

                           (b)

                           cantitatea de hidrazină destinată zborului ExoMars Carrier Module în cadrul misiunii ExoMars 2020 nu depășește un total de 300 kg.”

               2.

               Alineatul (6) se înlocuiește cu următorul text:
               „(6)   Interdicțiile prevăzute la alineatul (2) nu se aplică în cazul furnizării de asistență tehnică, a serviciilor de brokeraj ori a altor servicii și nici furnizării de finanțare sau asistență financiară, aferente operațiunilor menționate la alineatele (5) și (5a).”

               3.

               Alineatul (7) se înlocuiește cu următorul text:
               „(7)   Operațiunile menționate la alineatele (5), (5a) și (6) fac obiectul unei autorizări prealabile din partea autorităților competente din statele membre. Statele membre informează în mod corespunzător Consiliul în toate cazurile în care acordă o astfel de autorizare. Informațiile includ detalii despre cantitățile transferate și despre scopul final.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 30 noiembrie 2017.

            Pentru Consiliu

            Președintele

         K. SIMSON

      (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).

      (2)  Decizia (PESC) 2015/1764 a Consiliului din 1 octombrie 2015 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina (JO L 257, 2.10.2015, p. 42).

      (3)  Lista comună a Uniunii Europene cuprinzând produsele militare, adoptată de Consiliu la 9 februarie 2015 (JO C 129, 21.4.2015, p. 1).


title: Decizia (UE) 2017/2218 a Parlamentului European din 25 octombrie 2017 privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea II – Consiliul European și Consiliul

text:
               2.12.2017

               RO

               Jurnalul Oficial al Uniunii Europene

               L 318/25

         DECIZIA (UE) 2017/2218 A PARLAMENTULUI EUROPEAN
   din 25 octombrie 2017
   privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea II – Consiliul European și Consiliul
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0271/2016] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2015, însoțit de răspunsurile instituțiilor (3),

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Decizia sa din 27 aprilie 2017 (5) de amânare a deciziei de descărcare de gestiune pentru exercițiul financiar 2015, precum și rezoluția care o însoțește,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 55, 99, 164, 165 și 166,

               —

               având în vedere articolul 94 și anexa IV la Regulamentul său de procedură,

               —

               având în vedere Al doilea raport al Comisiei pentru control bugetar (A8-0291/2017),

               1.

               refuză să acorde Secretarului general al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul general

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 375, 13.10.2016, p. 1.

      (4)  JO C 380, 14.10.2016, p. 147.

      (5)  Texte adoptate, P8_TA(2017)0147.

      (6)  JO L 298, 26.10.2012, p. 1.


title: Decizia (UE) 2017/2237 a Consiliului din 30 noiembrie 2017 de numire a doi membri, propuși de Regatul Suediei, în cadrul Comitetului Regiunilor

text:
               6.12.2017

               RO

               Jurnalul Oficial al Uniunii Europene

               L 320/10

         DECIZIA (UE) 2017/2237 A CONSILIULUI
   din 30 noiembrie 2017
   de numire a doi membri, propuși de Regatul Suediei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 20 iulie 2015, prin Decizia (UE) 2015/1203 a Consiliului (4), doamna Monalisa NORMANN a fost înlocuită de domnul Joakim LARSSON în calitatea de membru.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor doamnei Heléne FRITZON și domnului Joakim LARSSON,

         ADOPTĂ PREZENTA DECIZIE:
   Articolul 1
   Sunt numite în calitatea de membri în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               doamna Katrin STJERNFELDT JAMMEH, Malmö kommun;

               —

               doamna Agneta GRANSTRÖM, Norrbottens läns landsting.

         Articolul 2
   Prezenta decizie intră în vigoare la data adoptării.

      Adoptată la Bruxelles, 30 noiembrie 2017.

            Pentru Consiliu

            Președintele

         K. SIMSON

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1203 a Consiliului din 20 iulie 2015 de numire a trei membri suedezi și a șase supleanți suedezi în cadrul Comitetului Regiunilor (JO L 195, 23.7.2015, p. 44).


title: Decizia (UE) 2017/2240 a Consiliului din 10 noiembrie 2017 privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Confederația Elvețiană pentru crearea unei legături între respectivele lor scheme de comercializare a certificatelor de emisii de gaze cu efect de seră

text:
               7.12.2017

               RO

               Jurnalul Oficial al Uniunii Europene

               L 322/1

         DECIZIA (UE) 2017/2240 A CONSILIULUI
   din 10 noiembrie 2017
   privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Confederația Elvețiană pentru crearea unei legături între respectivele lor scheme de comercializare a certificatelor de emisii de gaze cu efect de seră
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 20 decembrie 2010, Consiliul a autorizat Comisia să deschidă negocierile cu Confederația Elvețiană pentru crearea unei legături între respectivele lor scheme de comercializare a certificatelor de emisii de gaze cu efect de seră (ETS). Negocierile s-au încheiat cu succes prin parafarea Acordului dintre Uniunea Europeană și Confederația Elvețiană pentru crearea unei legături între respectivele lor scheme de comercializare a certificatelor de emisii de gaze cu efect de seră (denumit în continuare „acordul”).

               (2)

               Prin acord se asigură îndeplinirea condițiilor pentru crearea legăturii, după cum se prevede la articolul 25 din Directiva 2003/87/CE a Parlamentului European și a Consiliului (1).

               (3)

               Pozițiile care urmează să fie adoptate, în numele Uniunii, în cadrul comitetului mixt instituit în temeiul acordului ar trebui să fie stabilite în conformitate cu procedurile și practicile existente și cu respectarea deplină a prerogativelor Consiliului legate de elaborarea de politici. În special, în cazul în care comitetul mixt este invitat să ia decizii având efecte juridice, Consiliul stabilește poziția Uniunii în conformitate cu articolul 218 alineatul (9) din tratat.

               (4)

               Acordul ar trebui să fie semnat.

               (5)

               Pentru a se asigura coordonarea dintre părți și pentru a se ține seama de evoluțiile legislative relevante, inclusiv adoptarea și intrarea în vigoare a normelor elvețiene relevante prin care sfera de acoperire a ETS elvețiene pentru a cuprinde și aviația, precum și necesitatea de a modifica în consecință anexa I partea B din acord, ar trebui ca articolele 11-13 din acord să se aplice cu titlu provizoriu, până la finalizarea procedurilor necesare pentru intrarea în vigoare a acestuia,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea în numele Uniunii a Acordului dintre Uniunea Europeană și Confederația Elvețiană pentru crearea unei legături între respectivele lor scheme de comercializare a certificatelor de emisii de gaze cu efect de seră, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.
   Articolul 3
   Articolele 11-13 din acord se aplică cu titlu provizoriu, de la semnarea acestuia (2) până la finalizarea procedurilor necesare pentru intrarea sa în vigoare.
   Articolul 4
   Prezenta decizie intră în vigoare în ziua următoare datei adoptării sale.

      Adoptată la Bruxelles, 10 noiembrie 2017.

            Pentru Consiliu

            Președintele

         U. PALO

      (1)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).

      (2)  Data semnării acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2242 a Consiliului din 30 noiembrie 2017 de autorizare a începerii negocierilor în vederea modificării Acordului internațional din 1992 privind zahărul

text:
               7.12.2017

               RO

               Jurnalul Oficial al Uniunii Europene

               L 322/29

         DECIZIA (UE) 2017/2242 A CONSILIULUI
   din 30 noiembrie 2017
   de autorizare a începerii negocierilor în vederea modificării Acordului internațional din 1992 privind zahărul
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207, coroborat cu articolul 218 alineatele (3) și (4),
   având în vedere recomandarea Comisiei Europene,
   întrucât:

               (1)

               Uniunea este parte la Acordul internațional din 1992 privind zahărul (1) („ISA”) și membru al Organizației internaționale a zahărului („ISO”).

               (2)

               Din 1995, Uniunea a aprobat prelungirea ISA pe perioade de doi ani. La 25 septembrie 2017, Consiliul a autorizat Comisia să adopte o poziție în favoarea prelungirii ISA, pentru o nouă perioadă de până la doi ani, respectiv până la 31 decembrie 2019.

               (3)

               În conformitate cu articolul 8 din ISA, Consiliul internațional al zahărului îndeplinește sau supraveghează îndeplinirea tuturor funcțiilor necesare pentru aplicarea dispozițiilor ISA. În conformitate cu articolul 13 din ISA, toate deciziile Consiliului internațional al zahărului se iau prin consens, în principiu. În absența unui consens, deciziile se iau prin vot cu majoritate simplă, cu excepția cazului în care ISA prevede un vot special.

               (4)

               În conformitate cu articolul 25 din ISA, membrii ISO dețin în total 2 000 de voturi. Fiecare membru ISO are un anumit număr de voturi care este ajustat anual în funcție de criterii stabilite în ISA.

               (5)

               Este în interesul Uniunii să participe la un acord internațional privind zahărul, având în vedere importanța acestui sector pentru o serie de state membre și pentru economia sectorului zahărului din UE.

               (6)

               Cu toate acestea, cadrul instituțional al ISA și, în special, alocarea voturilor între membrii ISO, care stabilește de asemenea contribuția financiară a unui membru la ISO, nu mai reflectă realitățile de pe piața mondială a zahărului.

               (7)

               În cadrul normelor ISA privind contribuțiile financiare la ISO, ponderea Uniunii a rămas aceeași din 1992, deși piața mondială a zahărului și, în special, poziția relativă a Uniunii pe această piață s-a modificat în mod substanțial de atunci. Prin urmare, Uniunea și-a asumat în ultimii ani o parte disproporționat de mare din costurile bugetare și din responsabilitățile în cadrul ISO.

               (8)

               Normele ISA privind contribuția financiară la ISO pot fi modificate în conformitate cu procedura prevăzută la articolul 44 din ISA. În conformitate cu articolul respectiv, Consiliul internațional al zahărului poate, prin vot special, să recomande membrilor ISO o modificare la ISA. În calitatea sa de membru al Consiliului internațional al zahărului, în conformitate cu articolul 7 din ISA, Uniunea ar trebui să fie în măsură să inițieze și să participe la negocieri în vederea modificării cadrului instituțional al ISA.

               (9)

               Prin urmare, este necesar să se autorizeze Comisia să înceapă negocierile în cadrul Consiliului internațional al zahărului pentru modificarea ISA, să se stabilească orientările de negociere și să se numească un comitet special pe care Comisia îl va consulta în timpul negocierilor,

         ADOPTĂ PREZENTA DECIZIE:
   Articolul 1
   Comisia este autorizată să înceapă negocierile, în numele Uniunii Europene, în vederea modificării Acordului internațional din 1992 privind zahărul.
   Articolul 2
   Negocierile se desfășoară pe baza directivelor de negociere ale Consiliului prevăzute în addendumul la prezenta decizie.
   Articolul 3
   Negocierile se desfășoară în consultare cu Grupul de lucru pentru produse de bază.
   Articolul 4
   Prezenta decizie se aplică până la 31 decembrie 2019.
   Articolul 5
   Prezenta decizie se adresează Comisiei.

      Adoptată la Bruxelles, 30 noiembrie 2017.

            Pentru Consiliu

            Președintele

         K. SIMSON

      (1)  Decizia 92/580/CEE a Consiliului din 13 noiembrie 1992 privind semnarea și încheierea Acordului internațional din 1992 privind zahărul (JO L 379, 23.12.1992, p. 15).


title: Decizia (PESC) 2017/2263 a Consiliului din 7 decembrie 2017 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia

text:
               8.12.2017

               RO

               Jurnalul Oficial al Uniunii Europene

               L 324/51

         DECIZIA (PESC) 2017/2263 A CONSILIULUI
   din 7 decembrie 2017
   de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 august 2010, Consiliul a adoptat Decizia 2010/452/PESC (1), care a prelungit misiunea de monitorizare a Uniunii Europene în Georgia (EUMM Georgia), instituită prin Acțiunea comună 2008/736/PESC a Consiliului (2).

               (2)

               La 12 decembrie 2016, Consiliul a adoptat Decizia (PESC) 2016/2238 (3) prin care s-a prelungit mandatul până la 14 decembrie 2018 și s-a prevăzut o valoare de referință financiară până la 14 decembrie 2017.

               (3)

               Decizia 2010/452/PESC ar trebui să fie modificată pentru a prevedea o valoare de referință financiară pentru perioada cuprinsă între 15 decembrie 2017 și 14 decembrie 2018.

               (4)

               EUMM Georgia se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   La articolul 14 alineatul (1) din Decizia 2010/452/PESC, se adaugă următorul paragraf:

      „Valoarea de referință financiară destinată acoperirii cheltuielilor aferente EUMM Georgia în perioada 15 decembrie 2017-14 decembrie 2018 este de 19 970 000,00 EUR.”

   Articolul 2
   Prezenta decizie intră în vigoare la data adoptării.
   Se aplică de la 15 decembrie 2017.

      Adoptată la Bruxelles, 7 decembrie 2017.

            Pentru Consiliu

            Președintele

         A. ANVELT

      (1)  Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia (JO L 213, 13.8.2010, p. 43).

      (2)  Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (JO L 248, 17.9.2008, p. 26).

      (3)  Decizia (PESC) 2016/2238 a Consiliului din 12 decembrie 2016 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia (JO L 337, 13.12.2016, p. 15).


title: Decizia de punere în aplicare (PESC) 2017/2265 a Consiliului din 7 decembrie 2017 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

text:
               8.12.2017

               RO

               Jurnalul Oficial al Uniunii Europene

               L 324/53

         DECIZIA DE PUNERE ÎN APLICARE (PESC) 2017/2265 A CONSILIULUI
   din 7 decembrie 2017
   privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 12 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2015, Consiliul a adoptat Decizia (PESC) 2015/1333.

               (2)

               La 27 noiembrie 2017, Comitetul Consiliului de Securitate al Organizației Națiunilor Unite instituit în temeiul Rezoluției 1970 (2011) a Consiliului de Securitate al Organizației Națiunilor Unite a modificat informațiile referitoare la o navă inclusă pe lista celor cărora li se aplică măsurile restrictive.

               (3)

               Prin urmare, anexa V la Decizia (PESC) 2015/1333 ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa V la Decizia (PESC) 2015/1333 se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 7 decembrie 2017.

            Pentru Consiliu

            Președintele

         A. ANVELT

      (1)  JO L 206, 1.8.2015, p. 34.

      ANEXĂ
      În secțiunea B (entități) din anexa V la Decizia (PESC) 2015/1333, rubrica 1 se înlocuiește cu următorul text:

         „1.   Nume: CAPRICORN

            Alias: indisponibil. Cunoscută anterior sub denumirea: indisponibil. Adresă: indisponibilă. Inclusă pe listă la: 21 iulie 2017

            Informații suplimentare

         Numărul OMI: 8900878. Inclusă pe listă în conformitate cu punctul 10 literele (a) și (b) din Rezoluția 2146 (2014), astfel cum a fost extinsă și modificată de punctul 2 din Rezoluția 2362 (2017) (interdicții de încărcare, transport sau descărcare; interdicție de a intra în porturi). În temeiul punctului 11 din Rezoluția 2146, această desemnare a fost reînnoită de comitet la 20 octombrie 2017 și este valabilă până la 18 ianuarie 2018, cu excepția cazului în care i se pune capăt înainte de termen de către comitet în conformitate cu punctul 12 din Rezoluția 2146. Statul de pavilion: necunoscut. La data de 21 septembrie 2017, nava se afla în apele internaționale din largul Emiratelor Arabe Unite.”


title: Decizia (UE, Euratom) 2017/2262 a Consiliului din 4 decembrie 2017 de desemnare a membrilor comitetului prevăzut la articolul 255 din Tratatul privind funcționarea Uniunii Europene

text:
               8.12.2017

               RO

               Jurnalul Oficial al Uniunii Europene

               L 324/50

         DECIZIA (UE, Euratom) 2017/2262 A CONSILIULUI
   din 4 decembrie 2017
   de desemnare a membrilor comitetului prevăzut la articolul 255 din Tratatul privind funcționarea Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 255 paragraful al doilea,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   având în vedere inițiativa președintelui Curții de Justiție din 10 octombrie 2017,
   întrucât:

               (1)

               În temeiul articolului 255 primul paragraf din Tratatul privind funcționarea Uniunii Europene, se instituie un comitet având misiunea de a emite un aviz cu privire la capacitatea candidaților de a exercita funcțiile de judecător și avocat general în cadrul Curții de Justiție și al Tribunalului, înainte ca guvernele statelor membre să facă nominalizările (denumit în continuare „comitetul”).

               (2)

               Comitetul este format din șapte personalități alese dintre foștii membri ai Curții de Justiție și ai Tribunalului, dintre membrii instanțelor naționale supreme și dintre juriști reputați, dintre care unul este propus de Parlamentul European.

               (3)

               Este necesar să se ia în considerare o componență echilibrată a comitetului, în special în ceea ce privește baza geografică a acesteia și reprezentarea sistemelor juridice ale statelor membre.

               (4)

               Prin urmare, este necesară desemnarea membrilor comitetului, precum și a președintelui acestuia,

         ADOPTĂ PREZENTA DECIZIE:
   Articolul 1
   Următoarele persoane sunt desemnate în calitate de membri ai comitetului prevăzut la articolul 255 din Tratatul privind funcționarea Uniunii Europene pentru o perioadă de patru ani începând de la 1 martie 2018:

               domnul Christiaan TIMMERMANS, președinte

               domnul Simon BUSUTTIL

               domnul Frank CLARKE

               domnul Carlos LESMES SERRANO

               doamna Maria Eugénia MARTINS DE NAZARÉ RIBEIRO

               domnul Andreas VOSSKUHLE

               domnul Mirosław WYRZYKOWSKI

         Articolul 2
   Prezenta decizie intră în vigoare la 1 martie 2018.

      Adoptată la Bruxelles, 4 decembrie 2017.

            Pentru Consiliu

            Președintele

         U. PALO


title: Decizia (UE) 2017/2269 a Consiliului din 7 decembrie 2017 de instituire a unui cadru multianual pentru Agenția pentru Drepturi Fundamentale a Uniunii Europene pentru perioada 2018-2022

text:
               9.12.2017

               RO

               Jurnalul Oficial al Uniunii Europene

               L 326/1

         DECIZIA (UE) 2017/2269 A CONSILIULUI
   din 7 decembrie 2017
   de instituire a unui cadru multianual pentru Agenția pentru Drepturi Fundamentale a Uniunii Europene pentru perioada 2018-2022
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 352,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere aprobarea Parlamentului European (1),
   hotărând în conformitate cu o procedură legislativă specială,
   întrucât:

               (1)

               Pentru ca Agenția pentru Drepturi Fundamentale a Uniunii Europene (denumită în continuare „agenția”) să își îndeplinească sarcinile în mod corespunzător, Consiliul trebuie să adopte la fiecare cinci ani un cadru multianual, stabilind domeniile tematice ale activității agenției în conformitate cu Regulamentul (CE) nr. 168/2007 al Consiliului (2).

               (2)

               Primul cadru multianual a fost instituit prin Decizia 2008/203/CE a Consiliului (3). Cel de al doilea cadru multianual a fost instituit prin Decizia nr. 252/2013/UE a Consiliului (4).

               (3)

               Cadrul multianual ar trebui să prevadă doar domenii care intră în sfera de aplicare a dreptului Uniunii.

               (4)

               Cadrul multianual ar trebui să respecte prioritățile Uniunii, ținând seama în mod corespunzător de orientările care rezultă din rezoluțiile Parlamentului European și din concluziile Consiliului în domeniul drepturilor fundamentale.

               (5)

               Cadrul multianual ar trebui să țină seama în mod corespunzător de resursele financiare și umane ale agenției.

               (6)

               Cadrul multianual ar trebui să includă dispoziții care să asigure complementaritatea cu mandatul altor organe, oficii și agenții ale Uniunii, precum și cu cel al Consiliului Europei și al altor organizații internaționale care își desfășoară activitatea în domeniul drepturilor fundamentale. Cele mai relevante organe, oficii și agenții ale Uniunii în raport cu acest cadru multianual sunt Biroul European de Sprijin pentru Azil (EASO), instituit prin Regulamentul (UE) nr. 439/2010 al Parlamentului European și al Consiliului (5), Agenția Europeană pentru Poliția de Frontieră și Garda de Coastă (Frontex), instituită prin Regulamentul (CE) nr. 2007/2004 al Consiliului (6) și redenumită prin Regulamentul (UE) 2016/1624 al Parlamentului European și al Consiliului (7), Rețeaua europeană de migrație, instituită prin Decizia 2008/381/CE a Consiliului (8), Institutul European pentru Egalitatea de Șanse între Femei și Bărbați (EIGE), instituit prin Regulamentul (CE) nr. 1922/2006 al Parlamentului European și al Consiliului (9), Autoritatea Europeană pentru Protecția Datelor (AEPD), instituită prin Regulamentul (CE) nr. 45/2001 al Parlamentului European și al Consiliului (10), Agenția Uniunii Europene pentru Securitatea Rețelelor și a Informațiilor (ENISA), instituită prin Regulamentul (UE) nr. 526/2013 al Parlamentului European și al Consiliului (11), Eurojust, instituită prin Decizia 2002/187/JAI a Consiliului (12), Oficiul European de Poliție (Eupol), instituit prin Decizia 2009/371/JAI a Consiliului (13), Agenția Uniunii Europene pentru Formare în Materie de Aplicare a Legii (CEPOL), instituită prin Regulamentul (UE) 2015/2219 al Parlamentului European și al Consiliului (14), Fundația Europeană pentru Îmbunătățirea Condițiilor de Viață și de Muncă (Eurofund), instituită prin Regulamentul (CEE) nr. 1365/75 al Consiliului (15) și Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA), instituită prin Regulamentul (UE) nr. 1077/2011 al Parlamentului European și al Consiliului (16).

               (7)

               Printre domeniile tematice ale activității agenției ar trebui să se numere lupta împotriva rasismului, a xenofobiei și a lipsei de toleranță asociate acestora.

               (8)

               Având în vedere importanța pentru Uniune a luptei împotriva sărăciei și excluziunii sociale, care a devenit, de altfel, unul dintre cele cinci obiective ale strategiei de promovare a creșterii Europa 2020, agenția ar trebui să ia în considerare condițiile economice și sociale prealabile care să le permită persoanelor să se bucure de drepturile lor fundamentale atunci când se colectează și se diseminează date în cadrul domeniilor tematice stabilite prin prezenta decizie.

               (9)

               În faza de pregătire a propunerii sale, Comisia a consultat consiliul de administrație al agenției și a primit un aviz scris la 1 martie 2016. De asemenea, consiliul de administrație al agenției a fost consultat în cadrul reuniunii sale din 19-20 mai 2016.

               (10)

               La cererea Parlamentului European, a Consiliului sau a Comisiei și dacă resursele sale financiare și umane îi permit acest lucru, agenția poate desfășura activități care nu intră în domeniile tematice stabilite în cadrul multianual, în conformitate cu articolul 5 alineatul (3) din Regulamentul (CE) nr. 168/2007,

         ADOPTĂ PREZENTA DECIZIE:
   Articolul 1
   Cadrul multianual
   (1)   Se instituie un cadru multianual pentru Agenția pentru Drepturi Fundamentale a Uniunii Europene (denumită în continuare „agenția”) pentru perioada 2018-2022.
   (2)   În conformitate cu articolul 3 din Regulamentul (CE) nr. 168/2007, agenția îndeplinește sarcinile definite la articolul 4 alineatul (1) din regulamentul menționat, în cadrul domeniilor tematice prevăzute la articolul 2 din prezenta decizie.
   Articolul 2
   Domenii tematice
   Domeniile tematice sunt următoarele:

               (a)

               victimele infracțiunilor și accesul la justiție;

               (b)

               egalitate și discriminarea bazată pe motive precum sexul, rasa, culoarea, originea etnică sau socială, caracteristicile genetice, limba, religia sau convingerile, opiniile politice sau de orice altă natură, apartenența la o minoritate națională, averea, nașterea, un handicap, vârsta sau orientarea sexuală, sau pe motiv de cetățenie;

               (c)

               societatea informațională și, în special, respectarea vieții private și protecția datelor cu caracter personal;

               (d)

               cooperarea judiciară, cu excepția cazurilor în materie penală;

               (e)

               migrația, frontierele, azilul și integrarea refugiaților și a migranților;

               (f)

               rasismul, xenofobia și lipsa de toleranță asociată acestora;

               (g)

               drepturile copilului;

               (h)

               integrarea și incluziunea socială a romilor.

         Articolul 3
   Complementaritatea și cooperarea cu alte organisme
   (1)   Pentru a pune în aplicare cadrul multianual, agenția asigură cooperarea și coordonarea adecvate cu instituțiile, organele, oficiile și agențiile relevante ale Uniunii, cu statele membre, cu organizațiile internaționale și cu societatea civilă, în conformitate cu articolele 6, 7, 8 și 10 din Regulamentul (CE) nr. 168/2007.
   (2)   Agenția abordează aspecte referitoare la discriminarea de gen doar ca parte a activității sale care urmează să fie întreprinsă cu privire la aspectele generale legate de discriminare menționate la articolul 2 litera (b) și în măsura relevantă pentru această activitate, ținând seama de faptul că strângerea de date privind egalitatea de gen și discriminarea de gen este o atribuție a Institutului European pentru Egalitatea de Șanse între Femei și Bărbați (EIGE). Agenția și EIGE cooperează conform dispozițiilor acordului de cooperare din 22 noiembrie 2010.
   (3)   Agenția cooperează cu alte organe, oficii și agenții ale Uniunii, cum ar fi: Fundația Europeană pentru Îmbunătățirea Condițiilor de Viață și de Muncă (Eurofund), în conformitate cu acordul de cooperare din 8 octombrie 2009; Agenția Europeană pentru Poliția de Frontieră și Garda de Coastă (Frontex), în conformitate cu acordul de cooperare din 26 mai 2010; Biroul European de Sprijin pentru Azil (EASO), în conformitate cu acordul de lucru din 11 iunie 2013; Eurojust, în conformitate cu memorandumul de înțelegere din 3 noiembrie 2014 și Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA), în conformitate cu acordul de cooperare din 6 iulie 2016. De asemenea, ea cooperează cu Oficiul European de Poliție (Europol), Agenția Uniunii Europene pentru Formare în Materie de Aplicare a Legii (CEPOL) și Rețeaua europeană de migrație, în conformitate cu viitoarele acorduri de cooperare. Cooperarea cu respectivele organe se limitează la activitățile care se încadrează în domeniile tematice menționate la articolul 2.
   (4)   Agenția își îndeplinește sarcinile legate de societatea informațională și, în special, de respectarea vieții private și protecția datelor cu caracter personal în cooperare cu și într-un mod care să completeze activitatea Autorității Europene pentru Protecția Datelor (AEPD), a Comitetului european pentru protecția datelor, a Agenției Uniunii Europene pentru Securitatea Rețelelor și a Informațiilor (ENISA) și a Centrului Comun de Cercetare al Comisiei Europene (JRC).
   (5)   Agenția își coordonează activitățile cu cele ale Consiliului Europei în conformitate cu articolul 9 din Regulamentul (CE) nr. 168/2007 și cu Acordul dintre Comunitatea Europeană și Consiliul Europei cu privire la cooperarea dintre Agenția pentru Drepturi Fundamentale a Uniunii Europene și Consiliul Europei (17), menționat la articolul respectiv.
   Articolul 4
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2018.

      Adoptată la Bruxelles, 7 decembrie 2017.

            Pentru Consiliu

            Președintele

         A. ANVELT

      (1)  Aprobarea din 1 iunie 2017 (nepublicată încă în Jurnalul Oficial).

      (2)  Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (JO L 53, 22.2.2007, p. 1).

      (3)  Decizia 2008/203/CE a Consiliului din 28 februarie 2008 de punere în aplicare a Regulamentului (CE) nr. 168/2007 în ceea ce privește adoptarea unui cadru multianual pentru Agenția pentru Drepturi Fundamentale a Uniunii Europene pentru perioada 2007-2012 (JO L 63, 7.3.2008, p. 14).

      (4)  Decizia nr. 252/2013/UE a Consiliului din 11 martie 2013 de instituire a unui cadru multianual pentru perioada 2013-2017 pentru Agenția pentru Drepturi Fundamentale a Uniunii Europene (JO L 79, 21.3.2013, p. 1).

      (5)  Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (JO L 132, 29.5.2010, p. 11).

      (6)  Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (JO L 349, 25.11.2004, p. 1).

      (7)  Regulamentul (UE) 2016/1624 al Parlamentului European și al Consiliului din 14 septembrie 2016 privind Poliția de frontieră și garda de coastă la nivel european și de modificare a Regulamentului (UE) 2016/399 al Parlamentului European și al Consiliului și de abrogare a Regulamentului (CE) nr. 863/2007 al Parlamentului European și al Consiliului, a Regulamentului (CE) nr. 2007/2004 al Consiliului și a Deciziei 2005/267/CE a Consiliului (JO L 251, 16.9.2016, p. 1).

      (8)  Decizia 2008/381/CE a Consiliului din 14 mai 2008 de instituire a unei Rețele europene de migrație (JO L 131, 21.5.2008, p. 7).

      (9)  Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru egalitatea de șanse între femei și bărbați (JO L 403, 30.12.2006, p. 9).

      (10)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (11)  Regulamentul (UE) nr. 526/2013 al Parlamentului European și al Consiliului din 21 mai 2013 privind Agenția Uniunii Europene pentru Securitatea Rețelelor și a Informațiilor (ENISA) și de abrogare a Regulamentului (CE) nr. 460/2004 (JO L 165, 18.6.2013, p. 41).

      (12)  Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (JO L 63, 6.3.2002, p. 1).

      (13)  Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (JO L 121, 15.5.2009, p. 37).

      (14)  Regulamentul (UE) 2015/2219 al Parlamentului European și al Consiliului din 25 noiembrie 2015 privind Agenția Uniunii Europene pentru Formare în Materie de Aplicare a Legii (CEPOL) și de înlocuire și de abrogare a Deciziei 2005/681/JAI a Consiliului (JO L 319, 4.12.2015, p. 1).

      (15)  Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (JO L 139, 30.5.1975, p. 1).

      (16)  Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (JO L 286, 1.11.2011, p. 1).

      (17)  Acordul dintre Comunitatea Europeană și Consiliul Europei cu privire la cooperarea între Agenția pentru Drepturi Fundamentale a Uniunii Europene și Consiliul Europei (JO L 186, 15.7.2008, p. 7).


title: Decizia (UE) 2017/2270 a Consiliului din 9 octombrie 2017 privind încheierea Acordului-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte

text:
               9.12.2017

               RO

               Jurnalul Oficial al Uniunii Europene

               L 326/5

         DECIZIA (UE) 2017/2270 A CONSILIULUI
   din 9 octombrie 2017
   privind încheierea Acordului-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia 2012/273/UE a Consiliului (2), Acordul-cadru de parteneriat și cooperare între Uniunea Europeană și statele sale membre, pe de o parte, și Mongolia, pe de altă parte, a fost semnat la 30 aprilie 2013, sub rezerva încheierii sale la o dată ulterioară.

               (2)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte se aprobă în numele Uniunii.
   Textul acordului se atașează la prezenta decizie.
   Articolul 2
   Înaltul Reprezentant al Uniunii pentru afaceri externe și politica de securitate prezidează Comitetul mixt prevăzut la articolul 56 din acord.
   Uniunea este reprezentată sau, după caz, Uniunea și statele membre sunt reprezentate în Comitetul mixt în funcție de domeniul de aplicare.
   Articolul 3
   Președintele Consiliului procedează, în numele Uniunii, la notificarea prevăzută la articolul 63 alineatul (1) din acord (3).
   Articolul 4
   Prezenta decizie intră în vigoare la data adoptării.

      Adoptată la Luxemburg, 9 octombrie 2017.

            Pentru Consiliu

            Președintele

         S. KIISLER

      (1)  Aprobarea din 15 februarie 2017 (nepublicată încă în Jurnalul Oficial).

      (2)  Decizia 2012/273/UE a Consiliului din 14 mai 2012 privind semnarea, în numele Uniunii, a Acordului-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte (JO L 134, 24.5.2012, p. 4).

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2271 a Consiliului din 30 noiembrie 2017 privind încheierea, în numele Uniunii și al statelor membre ale acesteia, a Protocolului la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană

text:
               9.12.2017

               RO

               Jurnalul Oficial al Uniunii Europene

               L 326/36

         DECIZIA (UE) 2017/2271 A CONSILIULUI
   din 30 noiembrie 2017
   privind încheierea, în numele Uniunii și al statelor membre ale acesteia, a Protocolului la Acordul-cadru de parteneriat și de cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209 coroborate cu articolul 218 alineatul (6) litera (a),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia (UE) 2016/949 a Consiliului (2), Protocolul la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană a fost semnat la 31 octombrie 2016, sub rezerva încheierii sale la o dată ulterioară.

               (2)

               Protocolul ar trebui aprobat,

         ADOPTĂ PREZENTA DECIZIE:
   Articolul 1
   Protocolul la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană se aprobă în numele Uniunii și al statelor membre ale acesteia.
   Textul protocolului se atașează la prezenta decizie.
   Articolul 2
   Președintele Consiliului procedează, în numele Uniunii și al statelor membre ale acesteia, la notificarea prevăzută la articolul 4 alineatul (1) din protocol (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 30 noiembrie 2017.

            Pentru Consiliu

            Președintele

         K. SIMSON

      (1)  Aprobarea din 16 mai 2017 (nepublicată încă în Jurnalul Oficial).

      (2)  Decizia (UE) 2016/949 a Consiliului din 6 iunie 2016 privind semnarea, în numele Uniunii Europene și al statelor membre ale acesteia, a Protocolului la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană (JO L 159, 16.6.2016, p. 1).

      (3)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatului General al Consiliului.


title: Decizia nr. 226/17/COL a Autorității AELS de Supraveghere din 19 decembrie 2017 de exonerare a Norvegiei de obligația de a aplica anumitor specii actul menționat în anexa I capitolul III partea 1 punctul 2 din Acordul privind Spațiul Economic European, Directiva 66/401/CEE a Consiliului privind comercializarea semințelor de plante furajere [2018/564]

text:
               12.4.2018

               RO

               Jurnalul Oficial al Uniunii Europene

               L 94/30

         DECIZIA NR. 226/17/COL A AUTORITĂȚII AELS DE SUPRAVEGHERE
   din 19 decembrie 2017
   de exonerare a Norvegiei de obligația de a aplica anumitor specii actul menționat în anexa I capitolul III partea 1 punctul 2 din Acordul privind Spațiul Economic European, Directiva 66/401/CEE a Consiliului privind comercializarea semințelor de plante furajere [2018/564]
   AUTORITATEA AELS DE SUPRAVEGHERE,

      având în vedere actul menționat în anexa I capitolul III partea 1 punctul 2 din Acordul privind Spațiul Economic European („Acordul privind SEE”),

         Directiva 66/401/CEE a Consiliului din 14 iunie 1966 privind comercializarea semințelor de plante furajere
          (1) („Directiva 66/401/CEE”), în special articolul 23a,
      astfel cum a fost adaptat la Acordul privind SEE prin punctul 4 litera (d) din Protocolul 1 la Acordul privind SEE, prin articolul 5 alineatul (2) litera (d) din Acordul dintre statele AELS privind instituirea unei Autorități de Supraveghere și a unei Curți de Justiție și prin articolul 1 alineatul (1) litera (c), articolul 1 alineatul (2) și articolul 3 din Protocolul 1 la Acordul dintre statele AELS privind instituirea unei Autorități de Supraveghere și a unei Curți de Justiție,

   având în vedere cererea înaintată de Norvegia la 3 iulie 2017,
   întrucât:

               (1)

               Directiva 66/401/CEE stabilește anumite dispoziții privind comercializarea semințelor de plante furajere și prevede la articolul 23a că un stat care fac parte din SEE poate fi exceptat, total sau parțial, de la obligația de punere în aplicare a dispozițiilor directivei respective pentru anumite specii, în cazul în care semințele speciilor în cauză nu sunt reproduse sau comercializate în mod normal pe teritoriul său.

               (2)

               Norvegia a înaintat la 3 iulie 2017 (Doc. nr. 864007) o cerere de exonerare de obligația de a aplica Directiva 66/401/CEE celor 22 de noi specii incluse în directiva respectivă prin Directiva de punere în aplicare (UE) 2016/2109 a Comisiei din 1 decembrie 2016 de modificare a Directivei 66/401/CEE a Consiliului în ceea ce privește includerea unor noi specii și denumirea botanică a speciei Lolium x boucheanum Kunth
                   (2), menționată în anexa I capitolul III partea 1 punctul 2 din Acordul privind SEE, întrucât aceste specii nu sunt reproduse sau comercializate în mod normal pe teritoriul Norvegiei.

               (3)

               În consecință, cât timp aceste condiții rămân valabile, Norvegia ar trebui exonerată de obligația de a aplica dispozițiile Directivei 66/401/CEE pentru speciile în cauză.

               (4)

               Această exonerare nu ar trebui să aducă atingere comercializării în Norvegia a semințelor produse, în conformitate cu Directiva 66/401/CEE, pe teritoriul unei alte părți contractante la Acordul privind SEE.

               (5)

               Măsurile prevăzute în prezenta decizie sunt conforme cu avizul Comitetului AELS pentru chestiuni veterinare și fitosanitare.

         ADOPTĂ PREZENTA DECIZIE:
   Articolul 1
   Norvegia este exonerată de obligația de a aplica actul menționat în anexa I capitolul III partea 1 punctul 2 din Acordul privind Spațiul Economic European, Directiva 66/401/CEE a Consiliului privind comercializarea semințelor de plante furajere, cu excepția articolului 14 alineatul (1), pentru următoarele specii:

               —

                  Biserrula pelecinus

               —

                  Lathyrus cicera

               —

                  Medicago doliata

               —

                  Medicago italica

               —

                  Medicago littoralis

               —

                  Medicago murex

               —

                  Medicago polymorpha

               —

                  Medicago rugosa

               —

                  Medicago scutellata

               —

                  Medicago truncatula

               —

                  Ornithopus compressus

               —

                  Ornithopus sativus

               —

                  Plantago lanceolata

               —

                  Trifolium fragiferum

               —

                  Trifolium glanduliferum

               —

                  Trifolium hirtum

               —

                  Trifolium isthmocarpum

               —

                  Trifolium michelianum

               —

                  Trifolium squarrosum

               —

                  Trifolium subterraneum

               —

                  Trifolium vesiculosum

               —

                  Vicia benghalensis

         Articolul 2
   Prezenta decizie se adresează Norvegiei.
   Articolul 3
   Prezenta decizie este autentică în limba engleză.

      Adoptată la Bruxelles, 19 decembrie 2017.

            Pentru Autoritatea AELS de Supraveghere

         Sven Erik SVEDMAN

            Președinte

         Helga JÓNSDÓTTIR

            Membru al Colegiului

      (1)  JO 125, 11.7.1966, p. 2298/66.

      (2)  JO L 327, 2.12.2016, p. 59.